Rent-a-Car u sjeni 11. rujna (24/10/01) - 2001-10-24
Amerikanci manje iznajmljuju automobile, posljedice osjeća i General Motors
Događaji od 11. rujna izazvali su niz lančanih reakcija koje pogađaju razne grane američkog gospodarstva. John Birchard javlja o posljedicama za rent-a-car industriju. Nakon prošlomjesečnih terorističkih napada na New York i Washington, problemi zrakoplovne industrije su bili očiti: puno ljudi je prestalo letjeti zrakoplovima. Kad se to desilo, drugi biznisi su također osjetili posljedice kao što su to na primjer, rent-a-car kompanije. Rich Broome potpredsjednik je za odnose sa vladom u najvećoj rental-car kompaniji – korporaciji Hertz. "Devedesest posto našeg poslovanja proizlazi iz rentiranja u zrakoplovnim lukama, tako da ako ljudi ne lete, to se odražava i na nas. To je bilo očito u prvih par dana nakon terorističkih napada kada nijedan zrakoplov nije smio poletjeti. Od tada bilježimo stalan napredak, te očekujemo da ćemo uskoro doći – i ostati- na razini nešto ispod prometa od 10. rujna." Gospodin Broome je odbio dati sumu gubitka u dolarima. "Samo bi htio reći da osjećamo posljedice, te da su one uzrok spore gospodarstvene situacije nastale nakon 11. rujna." Dužnosnik Hertz-a je izjavio da postoje neka pozitivna zbivanja diljem čitave zemlje. "U nekim većim gradovima kao Manhattan -u New York-u, naša kompanija posluje odlično. Također poslujemo dobro u manjim zračnim lukama gdje slijeće američki zračni prijevoznik Southwest. Izgleda da najviše problema imamo u jako velikim zračnim lukama." Auto kompanija je smanjila rad u pet tvornica u Michigenu, Kansasu, Wisconsinu, Georgiji i Ontariju u Kanadi i to djelimično zbog situacije u rent-a-car industriji. Paul Ballew, izvršni direktor za marketing i analizu kaže da prodaja automobila rent-a-car agencijama čini 10 posto od ukupne prodaje: "Kao dio naše poslovne strategije, tijekom zadnjih nekoliko godina već smanjujemo prodaju rent-a-car kompanijama, no to je još uvijek jedan automobil od deset. U nekim modelima automobila to je čak jedan u pet. I upravo smo te tvornice bili prisiljeni zatvoriti." Kongres je novčano pomogao zračne prijevoznike u ovoj problematičnoj situaciji. Dužnosnik , Rich Broome, kaže da rent-a-car industrija ne treba takvu vrstu pomoći. "Smatramo da ako vlada pomogne zrakoplovnoj industriji i sigurnosti u zrakoplovnim lukama, te stimulira gospodarstvo to će pomoći riješenju problema rent-a-car industrije." No, dok potrošačko povjerenje ne poraste, i dok biznismeni i pojedinci ne počnu ponovo letjeti, rent-a-car kompanije će i dalje poslovati sa smanjenim kapacitetima.